Γνωμοδότηση της Επιτροπής των Περιφερειών για:

- την «Ανακοίνωση της Επιτροπής σχετικά με την αξιολόγηση του προγράμματος IDA και μία δεύτερη φάση του προγράμματος IDA»,

- την «Πρόταση απόφασης του Ευρωπαϊκού Κοινοβουλίου και του Συμβουλίου σχετικά με μία σειρά κατευθυντήριων γραμμών, συμπεριλαμβανομένου του καθορισμού έργων κοινού ενδιαφέροντος για τα διευρωπαϊκά δίκτυα ηλεκτρονικής ανταλλαγής δεδομένων μεταξύ διοικήσεων (IDA)», και - την «Πρόταση απόφασης του Συμβουλίου για τη θέσπιση μιας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) και της πρόσβασης σε αυτά»

(98/C 251/01)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την «Πρόταση απόφασης του Ευρωπαϊκού Κοινοβουλίου και του Συμβουλίου σχετικά με μία σειρά κατευθυντήριων γραμμών, συμπεριλαμβανομένου του καθορισμού έργων κοινού ενδιαφέροντος για τα διευρωπαϊκά δίκτυα ηλεκτρονικής ανταλλαγής δεδομένων μεταξύ διοικήσεων (IDA)» και την «Πρόταση απόφασης του Συμβουλίου για τη θέσπιση μιας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) και της πρόσβασης σε αυτά» () 7

έχοντας υπόψη την απόφαση που έλαβε το Συμβούλιο στις 30 Ιανουαρίου 1998 να ζητήσει τη γνώμη της επί του θέματος αυτού σύμφωνα με τα άρθρα 129 Δ και 198 Γ, πρώτη παράγραφος, της Συνθήκης για την ίδρυση των Ευρωπαϊκών Κοινοτήτων 7

έχοντας υπόψη την απόφαση του Προεδρείου της 12ης Μαρτίου 1998 να αναθέσει την κατάρτιση γνωμοδότησης στην επιτροπή 3 «Διευρωπαϊκά δίκτυα, μεταφορές, κοινωνία των πληροφοριών» 7

έχοντας υπόψη το σχέδιο γνωμοδότησης (CdR 44/98 rιv.) που υιοθετήθηκε από την επιτροπή 3 στις 27 Μαρτίου 1998 (εισηγητής: ο κ. Bourg) 7

εκτιμώντας την «Πρόταση απόφασης του Συμβουλίου σχετικά με μία σειρά κατευθυντήριων γραμμών, για τα διευρωπαϊκά δίκτυα ηλεκτρονικής ανταλλαγής δεδομένων μεταξύ διοικήσεων» και την «Πρόταση απόφασης του Συμβουλίου για τη θέσπιση μιας πολυετούς κοινοτικής δράσης για την υποστήριξη της λειτουργίας ενός διευρωπαϊκού δικτύου τηλεματικής για την ηλεκτρονική ανταλλαγή δεδομένων μεταξύ διοικήσεων (IDA)» () 7

εκτιμώντας τη γνωμοδότηση της Επιτροπής των Περιφερειών επί των προτάσεων αυτών () 7

εκτιμώντας την «Τροποποιημένη πρόταση απόφασης του Συμβουλίου για την καθιέρωση πολυετούς κοινοτικής δράσης προς υποστήριξη της εφαρμογής διευρωπαϊκών τηλεματικών δικτύων ανταλλαγής δεδομένων μεταξύ διοικήσεων (IDA)» () και την «Τροποποιημένη πρόταση απόφασης του Ευρωπαϊκού Κοινοβουλίου και του Συμβουλίου για δέσμη κατευθύνσεων σχετικά με τα διευρωπαϊκά θεματικά δίκτυα μεταξύ δημοσίων διοικήσεων» () 7

εκτιμώντας την απόφαση του Συμβουλίου της 6ης Νοεμβρίου 1995, σχετικά με τη συμβολή της Κοινότητας στην προώθηση της ηλεκτρονικής ανταλλαγής δεδομένων μεταξύ διοικήσεων στην Ευρωπαϊκή Κοινότητα (IDA) () 7

εκτιμώντας ότι η νέα νομική βάση (άρθρο 129 Δ της Συνθήκης) για τη δεύτερη φάση του προγράμματος (IDA) δημιουργεί την ελπίδα ότι οι απόψεις που αναφέρονται στη συνέχεια θα ληφθούν περισσότερο υπόψη εκ μέρους του Ευρωπαϊκού Κοινοβουλίου και του Συμβουλίου,

υιοθέτησε ομόφωνα κατά την 23η σύνοδο ολομέλειας της 13ης και 14ης Μαΐου 1998 (συνεδρίαση της 14ης Μαΐου) την ακόλουθη γνωμοδότηση.

Η Επιτροπή των Περιφερειών:

1. θεωρεί εντελώς ανεπαρκή την εκτίμηση που περιλαμβάνεται στην ανακοίνωση της Επιτροπής όσον αφορά τη σημερινή λειτουργία του προγράμματος IDA 7

2. εκφράζει, αντιθέτως, την ικανοποίησή της για την αναθεώρηση των προτεραιοτήτων της δεύτερης φάσης του προγράμματος αυτού, το οποίο θα πρέπει στο εξής να επικεντρωθεί περισσότερο στο συντονισμό και την υποστήριξη ορισμένων διοικητικών κλάδων 7

3. επικροτεί την άποψη της Επιτροπής, η οποία επιμένει στη σημασία της διαλειτουργικότητας των υποδομών του δικτύου 7

4. ζητεί, συνεπώς, να τροποποιηθεί το άρθρο 9 της πρότασης απόφασης του Συμβουλίου κατά τέτοιο τρόπο, ώστε να συνεκτιμηθεί η τοπική και περιφερειακή διάσταση 7

5. αναμένει με την ευκαιρία αυτή τον εκ νέου καθορισμό των πόρων που διατίθενται για το σκοπό αυτό, ώστε το σύνολο των γενικών δαπανών που προβλέπονται για την υλοποίηση του προγράμματος (IDA) να θεωρηθεί ότι ανταποκρίνεται στις απαιτήσεις 7

6. εκφράζει την ικανοποίησή της για το γεγονός ότι η πρόταση της Ευρωπαϊκής Επιτροπής ανταποκρίνεται περισσότερο στα συμφέροντα του ιδιωτικού τομέα και στις ανησυχίες των πολιτών 7

7. επιθυμεί τον καλύτερο συντονισμό των κοινοτικών πρωτοβουλιών στο χώρο της ηλεκτρονικής ανταλλαγής δεδομένων μεταξύ διοικήσεων και ιδιαιτέρως των δράσεων που εκτελούνται στα πλαίσια των διευρωπαϊκών δικτύων τηλεπικοινωνιών και του τομέα της έρευνας και της ανάπτυξης, καθώς και εκείνων που αποσκοπούν στην υποστήριξη των μικρομεσαίων επιχειρήσεων 7

8. εκφράζει τη λύπη της για την προσέγγιση που επέλεξε η Ευρωπαϊκή Επιτροπή, η οποία προξενεί την εντύπωση ότι αγνοεί τη θέση των τοπικών και περιφερειακών κοινοτήτων και των αντίστοιχων διοικητικών οργάνων τους, παρά το γεγονός ότι οι τοπικές και περιφερειακές αρχές μπορούν να συμβάλουν δυναμικά στην υλοποίηση των στόχων της Ευρωπαϊκής Ένωσης 7

9. υπογραμμίζει εκ νέου ότι στην έννοια «δημόσια διοίκηση» θα ήταν σκόπιμο να συμπεριληφθεί το σύνολο των τοπικών, περιφερειακών και εθνικών αρχών, οι δραστηριότητες των οποίων περιλαμβάνονται σε ένα πρόγραμμα κοινού ενδιαφέροντος που προβλέπεται στην πρόταση απόφασης 7

10. επαναλαμβάνει συνεπώς την πρότασή της να ληφθεί υπόψη στα πλαίσια του προγράμματος IDA ότι η εφαρμογή θα πρέπει να ανατεθεί στις αρμόδιες διοικητικές αρχές των κρατών μελών της Ευρωπαϊκής Ένωσης. Επίσης, κατά τον καταλογισμό του κόστους πρέπει να ληφθούν επαρκώς υπόψη οι διαφορετικές συνθήκες που επικρατούν σε τοπική και περιφερειακή κλίμακα. Οι δημοσιονομικές επιβαρύνσεις των κρατών μελών, των κρατιδίων και των περιφερειών, μέσω των διευρωπαϊκών διαδικασιών πληροφόρησης και επικοινωνίας, πρέπει να υπολογίζονται βάσει του εντελώς αναγκαίου ποσού. Τα όργανα της ΕΕ οφείλουν να χρηματοδοτούν τα σχέδιά τους από τον δικό τους προϋπολογισμό. Μια αξιολόγηση του κόστους, ένας υπολογισμός των εισφορών με τρόπο εξατομικευμένο και μια κατ'αποκοπήν δημοσιονομική ρύθμιση απορρίπτεται 7 αντίθετα, τα κράτη μέλη, τα κρατίδια και οι περιφέρειες φέρουν το κόστος που εμπίπτει σ'αυτά 7

11. ζητεί να προβλεφθεί μία περιφερειακή κατανομή των δικτύων IDA, παράλληλα με την παγκοσμιοποίησή τους, η οποία αναφέρεται στην παράγραφο δ) του παραρτήματος της πρώτης πρότασης απόφασης 7

12. τέλος, εκφράζει την ικανοποίησή της για τη σύσταση μιας επιτροπής ενιαίας διαχείρισης (παραλλαγή 2α) η οποία θα αναλάβει την εκτέλεση των δύο αποφάσεων, ζητεί όμως με την ευκαιρία αυτή από τα κράτη μέλη να λάβουν ιδιαιτέρως υπόψη κατά τη σύστασή της τα συμφέροντα των τοπικών και περιφερειακών αρχών 7

13. ζητεί να συμπεριληφθεί η διοικητική υπηρεσία της Επιτροπής των Περιφερειών στα διευρωπαϊκά δίκτυα ηλεκτρονικής ανταλλαγής δεδομένων, που προβλέπονται στα πλαίσια του προγράμματος IDA.

Βρυξέλλες, 14 Μαΐου 1998.

Ο Πρόεδρος της Επιτροπής των Περιφερειών

Manfred DAMMEYER

() COM(97) 661 τελικό - 97/0340 COD - 97/0341 SYN) - ΕΕ C 54 της 21.2.1998, σ. 3 και 12.

() COM(93) 69 τελικό - ΕΕ C 105 της 16.4.1993, σ. 10 και 12.

() ΕΕ C 217 της 6.8.1994, σ. 32.

() COM(95) 436 τελικό - ΕΕ C 318 της 29.11.1995, σ. 13.

() COM(95) 446 τελικό - ΕΕ C 321 της 1.12.1995, σ. 11.

() ΕΕ L 269 της 11.11.1995, σ. 23.